Onwettige myners skuldig aan honderde aanklagte | Maroela Media
Kapt. Philani Nkwalase, woordvoerder van die Valke, het gesê die skuldigbevinding spruit uit 'n voorval in April 2014, toe die Valke, in samewerking met 'n sekuriteitsmaatskappy, op 'n onwettige myn by die Masimong-myn in Welkom toegeslaan het.
Volgens Nkwalase het die onwettige myners die geslote myn sedert Augustus 2012 beset. Die beskuldigdes het aanvanklik op 843 aanklagte tereggestaan, maar is op 577 aanklagte skuldig bevind.
Die talle aanklagte teen hulle sluit in rampokkery, geldwassery, betreding, oortreding van die Wet op Immigrasie en die Wet op Edelmetale, asook diefstal van meer as R120 miljoen. Die hof sal vandeesweek versagtende en verswarende omstandighede aanhoor voordat die beskuldigdes gevonnis sal word.
Lt.genl. Mthandazo Ntlemeza, die nasionale hoof van die Valke, het die skuldigbevinding verwelkom en dit as 'n "grensverskuiwende oomblik" in die stryd teen onwettige mynbedrywighede beskryf.
"Dit is 'n welkome presedent wat deur die howe gestel is en sal ons pogings om onwettige mynaktiwiteite hok te slaan, 'n hupstoot gee. Ons is trots op ons span wat gehelp het om 'n suksesvolle skuldigbevinding in die saak te bewerkstellig," het Ntlemeza gesê.
Die regering sal regtig plan moet maak met die toeloop van onwettige imigrante. Dit is ook grotendeels deel van die land se krimenele statistieke. Weereens wel gedaan Valke
Al die wette om hoofsaaklik hardwerkende mense se geld in SARS se sak te hou. Op die ou end is dit maar net nog aardbewoners wat met dit tot hul beskikking probeer oorleef…ek het tog empathie met die mense…al is hul verkeerd…ek kan dink aan groter skelms wat meer skade aanrig, vry rondloop en die gereg uitlag.
Wonder maar net wat sou gebeur het indien die myn in 'n mielieland was . . . ?
Stem saam Johan – die myn is nie winsgewend nie, laat die mense die beste maak van 'n slegte saak. Daar is nie werk nie soos dit is nie, en wat is die alternatief?